Qozog‘iston bosh vaziri Asqar Mamin ishchi tashrif bilan Qirg‘izistonga keldi. Bu haqda 24.kg axborot agentligi xabar berdi. Xabarda aytilishicha, u Yevrosiyo hukumatlararo kengashi yig‘ilishida ishtirok etadi. Asqara Mamin tashrif doirasida Qirg‘iziston prezidenti Sooronbay Jeenbekov bilan uchrashishi rejalashtirilgan. Yevrosiyo iqtisodiy ittifoqiga a’zo davlatlar hukumat rahbarlari ishtirokidagi Yevrosiyo hukumatlararo kengashi yig‘ilishi 9 avgust kuni Cho‘lpon-Otada bo‘lib o‘tadi.